CELEX: 32020R0288
Language: lv
Date: 2020-02-28 00:00:00
Title: Komisijas Īstenošanas regula (ES) 2020/288 (2020. gada 28. februāris), ar ko 311. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

2.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 61/1
               
            
         KOMISIJAS ĪSTENOŠANAS REGULA (ES) 2020/288
         (2020. gada 28. februāris),
         ar ko 311. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:
         
                     (1)
                  
                  
                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
                  
               
                     (2)
                  
                  
                     Apvienoto Nāciju Organizācijas Drošības padomes Sankciju komiteja 2020. gada 23. februārī nolēma pievienot divus ierakstus to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana.
                  
               
                     (3)
                  
                  
                     Tādēļ attiecīgi būtu jāgroza Regulas (EK) Nr. 881/2002 I pielikums.
                  
               
                     (4)
                  
                  
                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 28. februārī
            
               
                  Komisijas
               
               
                  un tās priekšsēdētājas vārdā –
               
               
                  Finanšu stabilitātes, finanšu pakalpojumu un kapitāla tirgu savienības ģenerāldirektorāta
               
               
                  ģenerāldirektora p. i.
               
            
         
         
            (1)  OV L 139, 29.5.2002., 9. lpp.
         
      
      
         
            PIELIKUMS
            Regulas (EK) Nr. 881/2002 I pielikuma sadaļā “Juridiskās personas, grupas un organizācijas” pievieno šādus ierakstus:
            
                        1.
                     
                     
                        Organizācija “Islāma valsts Rietumāfrikas provincē” (ISWAP) (alias: a) “Irākas un Levantes Islāma valsts – Rietumāfrikā” (ISIL-WA); b) “Irākas un Sīrijas Islāma valsts – Rietumāfrikā” (ISIS-WA); c) “Irākas un Sīrijas Islāma valsts Rietumāfrikas provincē” (ISISWAP); a) “Irākas un Levantes Islāma valsts – Rietumāfrikā”). Cita informācija: saistīta ar organizāciju “Irākas un Levantes Islāma valsts” (iekļauta sarakstā kā Al-Qaida Irākā). To 2015. gada martā izveidoja Abubakar Shekau. No  Jama'atu Ahlis Sunna Lidda'Awati Wal-Jihad (Boko Haram) atšķēlusies grupa. Veica teroristu uzbrukumus Nigērijā. Regulas 7.e panta e) apakšpunktā minētais datums: 23.2.2020.”
                     
                  
                        2.
                     
                     
                        Organizācija “Islāma valsts Lielsahārā” (ISGS) (alias: a) “Irākas un Sīrijas Islāma valsts – Lielsahārā” (ISIS-GS); b) “Irākas un Sīrijas Islāma valsts – Lielsahārā” (ISIS-GS); c) “Irākas un Levantes Islāma valsts – Lielsahārā” (ISIL-GS); d) Plašāka Sāhelas reģiona Islāma valsts; e) ISIS plašākā Sāhelas reģionā; f) ISIS Lielsahārā; g) ISIS Islāma Sāhelā). Cita informācija: To 2015. gada maijā izveidoja Adnan Abu Walid al-Sahraoui. Saistīta ar organizāciju “Irākas un Levantes Islāma valsts” (iekļauta sarakstā kā Al-Qaida Irākā). No Al-Mourabitoun atšķēlusies grupa. Veica teroristu uzbrukumus Mali, Nigērā un Burkinafaso. Regulas 7.e panta e) apakšpunktā minētais datums: 23.2.2020.”